भिवाड़ी को जिला बनाने के लिए महिला कांग्रेस ने दिया ज्ञापन
भिवाड़ी | इसबार राज्य के बजट से क्षेत्र के लोगों को विकास की कई योजना मिलने की उम्मीद है। बीएमए अध्यक्ष ब्रजबिहारी कौशिक ने बताया कि वे मुख्यमंत्री को ज्ञापन सौंप कर भिवाड़ी के लिए जरूरी कुछ मांग कर चुके हैं, जिनमें भिवाड़ी को उपखंड बनाने, यहां पुलिस कंट्रोल रूम बनाने, प्रदूषित पानी की समस्या का स्थायी समाधान करने, भिवाड़ी को एनएच-8 से सीधे जोड़ने के लिए एलिवेटर रोड बनाने, ट्रांसपोर्ट नगर बनाने लोकल परिवहन सुविधा शुरू करने की मांग शामिल हैं। वहीं भिवाड़ी को जिला बनाने की मांग को लेकर ब्लॉक महिला कांग्रेस कमेटी भिवाड़ी की ओर से एसडीएम तिजारा खेमाराम यादव को मुख्यमंत्री के नाम ज्ञापन सौंपा गया। अध्यक्ष मोहिनी विजय सिंह के नेतृत्व में सौंपे गए ज्ञापन में भिवाड़ी की जरूरत विकास में पिछड़ापन दूर करने के लिए भिवाड़ी को जिला बनाना समय की मांग बताई गई है। ज्ञापन देने वालों में जिला महासचिव सीमा भारद्वाज, उपाध्यक्ष शशीबाला, महासचिव सीमा सिंह, रितू सिंह शामिल थीं।
भिवाड़ी. एसडीएम को ज्ञापन सौंपती महिला कांग्रेस कार्यकर्ता।
hin_Deva hin_Deva hin_Deva